CELEX: 62021TN0123
Language: mt
Date: 2021-02-25 00:00:00
Title: Kawża T-123/21: Rikors ippreżentat fil-25 ta’ Frar 2021 – Stowarzyszenie chłodnictwa klimatyzacji i pomp ciepła vs Il-Kummissjoni

26.4.2021   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 148/23
            
         
      Rikors ippreżentat fil-25 ta’ Frar 2021 – Stowarzyszenie chłodnictwa klimatyzacji i pomp ciepła vs Il-Kummissjoni
      (Kawża T-123/21)
      (2021/C 148/32)
      Lingwa tal-kawża: il-Pollakk
      
         Partijiet
      
      
         Rikorrent: Stowarzyszenie chłodnictwa klimatyzacji i pomp ciepła (Varsavja, il-Polonja) (rappreżentant: A. Galos, avukat)
      
         Konvenut: Il-Kummissjoni Ewropea
      
         Talbiet
      
      Ir-rikorrenti titlob li l-Qorti Ġenerali jogħġobha:
      
                  —
               
               
                  tannulla d-Deċiżjoni tal-Kummissjoni Ewropea nnotifikata fil-15 ta’ Diċembru 2020 li tiddetermina l-ammont tal-kwota allokata lir-rikorrenti konformement mar-Regolament (UE) Nru 517/2014 tal-Parlament u tal-Kunsill tas-16 ta’ April 2014 dwar gassijiet fluworurati b’effett ta’ serra u li jħassar ir-Regolament (KE) Nru 842/2006 (1), sa fejn il-Kummissjoni naqqset il-kwota skont l-Artikolu 25 tar-Regolament;
               
            
                  —
               
               
                  tikkundanna lill-Kummissjoni għall-ispejjeż.
               
            
         Motiv u argumenti prinċipali
      
      Insostenn tar-rikors tagħha r-rikorrenti tinvoka applikazzjoni inkorretta tar-Regolament Nru 517/2014 minħabba interpretazzjoni żbaljata tad-definizzjoni ta’ “tqegħid fis-suq” li tinsab fil-punt 10 tal-Artikolu 2 tal-imsemmi regolament.
      
         (1)  ĠU 2014, L 150, p. 195.